Държавен вестник, бр. 7, 2013 г., стр. 39

БРОЙ  7	
Д Ъ Р Ж А В Е Н  В Е С Т Н И К 	
СТР.  39  
Чл. 25. (1) При предаване и приемане на 
компоненти от ИУМПС или МПС за повторна 
употреба се попълва декларация по образец 
съгласно приложение № 4.
(2) Декларацията по ал. 1 се изготвя от 
операторите на центрове за разкомплектува­
не, както и от лицата, извършващи ремонт и 
сервизна дейност на МПС. 
(3) Лицата по ал. 2 съхраняват деклара­
цията по ал. 1 в 5-годишен срок от нейното 
изготвяне и подписване.
Г л а в а  ш е с т а
ИНФОРМАЦИЯ 
Чл. 26. Лицата, извършващи дейности по 
събиране, транспортиране и третиране на 
ИУМПС, както и операторите на центрове 
за разкомплектуване и лицата, извършващи 
ремонт и сервизна дейност на МПС, водят 
отчетни книги и предоставят отчети съгласно 
изискванията на наредбата по чл. 48, ал. 1 ЗУО. 
Чл. 27. (1) Лицата, които пускат на па­
зара МПС и заплащат продуктова такса в 
Предприятието за управление на дейностите 
по опазване на околната среда (ПУДООС), 
лицата, които изпълняват задълженията си 
индивидуално, и организациите по оползотво­
ряване на ИУМПС предоставят информация 
на изпълнителния директор на Изпълни­
телната агенция по околна среда (ИАОС) в 
електронен формат съгласно приложение № 5 
за количествата МПС:
1. пуснати на пазара;
2. изнесени и/или изпратени от страната 
към територията на друга държава – членка 
на ЕС, от пуснатите на пазара.
(2) Информацията по ал. 1 от организациите 
по оползотворяване на ИУМПС се предоставя 
за всяко лице – член на организацията.
(3) Информацията по ал. 1 и 2 се подава 
в информационна система, поддържана от 
ИАОС.
(4) Изпълнителният директор на ПУДООС 
предоставя на изпълнителния директор на 
ИАОС списък на лицата, заплатили продук­
това такса за МПС, в електронен формат.
(5) Директорът на Главна дирекция „Нацио­
нална полиция“ предоставя на изпълнителния 
директор на ИАОС информация за:
1. регистрираните МПС по чл. 2, ал. 1, т. 1; 
2. излезлите от употреба моторни превозни 
средства по чл. 2, ал. 1, т. 1 с прекратена ре­
гистрация съгласно чл. 18 от Наредба № I-45 от 
2000 г. въз основа на издадени удостоверения 
за разкомплектуване по чл. 19. 
(6) Информацията по ал. 1, 4 и 5 се предос­
тавя за текущата година за следните периоди:
1. 1 януари – 31 март;
2. 1 април – 30 юни;
3. 1 юли – 30 септември;
4. 1 октомври – 31 декември.
(7) Информацията по ал. 1, 4 и 5 се пре­
доставя в 20-дневен срок от изтичането на 
съответния период по ал. 6.
(8) В случай на необходимост от кориги­
ране на информацията по ал. 1 в периода 
1 – 20 февруари на годината, следваща го­
дината на отчетния период, лицата по ал. 1 
подават коригиращата справка, като попълват 
приложение № 5 за цялата отчетна година. 
(9) В 10-дневен срок от получаване на ин­
формацията по ал. 1, 4 и 5 изпълнителният 
директор на ИАОС обобщава данните за съ­
ответния период по ал. 6 и осигурява достъп 
до информацията по подходящ начин.
Чл. 28. (1) Ежегодно до 31 март на текущата 
година на изпълнителния директор на ИАОС 
се предоставя информация за предходната 
година от:
1. директора на Главна дирекция „Нацио­
нална полиция“ относно:
а) състоянието на автопарка по възраст на 
регистрирани МПС от категориите по чл. 2, 
ал. 1, т. 1;
б) разпределението на регистрирани МПС 
по месторегистрация от категориите по чл. 2, 
ал. 1, т. 1;
2. изпълнителния директор на Изпълнител­
на агенция „Автомобилна администрация“ за 
броя МПС от категориите по чл. 2, ал. 1, т. 1, 
на които е издаден знак за периодичен преглед 
за проверка на техническата изправност на 
пътните превозни средства съгласно Наредба 
№ Н-32 от 2011 г. за периодичните прегледи 
за проверка на техническата изправност на 
пътните превозни средства (обн., ДВ, бр. 104 
от 2011 г.; изм. и доп., бр. 99 от 2012 г.), нари­
чана по-нататък „Наредба № Н-32 от 2011 г.“, 
в съответствие със сроковете по чл. 29 от 
Наредба № Н-32 от 2011 г.;
3. изпълнителния директор на Гаранци­
онния фонд по чл. 28 от Кодекса за застра­
ховането за броя МПС от категориите по 
чл. 2, ал. 1, т. 1 с изплатена тотална щета за 
предходната година;
4. организациите по оползотворяване на 
ИУМПС за изпълнението на програмата по 
чл. 12, ал. 1; 
5. лицата, които пускат на пазара МПС и 
изпълняват задълженията си индивидуално, за 
изпълнението на програмата по чл. 15, ал. 1; 
6. председателя на Комисията за защита 
на потребителите за извършените проверки 
и направените констатации във връзка с 
упражнявания контрол за съответствието на 
пусканите на пазара материали и компоненти 
на МПС;
7. изпълнителния директор на ПУДООС за 
събраните средства от продуктови такси през 
предходната календарна година от пуснатите 
на пазара МПС.